Die Koejawelhuisie | LekkeSlaap
Die Koejawelhuisie bied gerieflike selfsorgverblyf op 'n rustig, werkende plaas, 7 km vanaf Porterville, 'n bekoorlike dorp aan die voet van die Olifantsrivierberg. Die plaas bied 'n rustige oord aan gaste, omring deur koejawelboorde, graan- en kanolalande. Hierkan jy rus en saans die sterregloed bewonder. Daar is 'n nuwe kolkol-warmbad.
Dié smaakvol opgeknapte kothuis skuil in die koejawelboord en bied 'n pragtige uitsig op die omliggende berge. Dit beskik oor 1 slaapkamer en het slaapplek vir 2 volwassenes en 2 kinders. Die slaapkamer het 'n dubbelbed, en die sitkamer het 'n slaapbank vir kinders. Die badkamer het 'n stort, toilet en wasbak.
Die oopplan-kombuis het 'n yskas, vrieskas, mikrogolfoond,tweeplaatstoof, binnebraai en 'n eetkamertafel. Die huis het ook 'n buitebraai beskikbaar. Daar is ook 'n waaier en lugversorging.
Daar is verskeie doendinge op die plaas, soos swem in die plaasdam, voëlkyk, bergfietsry, visvang in enige van die 3 damme, stap rondom die plaas of ontspan op die stoep. Die plaas is ideaal geleë vir daguitstappies na die omliggende dorpe. Die boeremark elke Saterdag is 'n heerlike kuierplek en bied ook 'n Parkrun. Die dorpie het ook heerlike restaurante in Porterville.